สังคมข่าวหุ้น
ยังคงต้องติดตามสถานการณ์ระหว่างรัสเซียและยูเครน รวมถึงการประชุมธนาคารกลางสหรัฐ (เฟด) ที่ตลาดคาดว่าจะปรับขึ้นอัตราดอกเบี้ยราว 0.25%
ยังคงต้องติดตามสถานการณ์ระหว่างรัสเซียและยูเครน รวมถึงการประชุมธนาคารกลางสหรัฐ (เฟด) ที่ตลาดคาดว่าจะปรับขึ้นอัตราดอกเบี้ยราว 0.25%
14 มี.ค. 2565

ดัชนีตลาดหุ้นไทยปิดที่ระดับ 1,658.01 จุด เพิ่มขึ้น 10.93 จุด มูลค่าการซื้อขาย 78,505.61 ล้านบาท ยังคงต้องติดตามสถานการณ์ระหว่างรัสเซียและยูเครน รวมถึงการประชุมธนาคารกลางสหรัฐ (เฟด) ที่ตลาดคาดว่าจะปรับขึ้นอัตราดอกเบี้ยราว 0.25% อีกทั้งการแพร่ระบาดของโควิด-19 ที่ไทยเตรียมให้เป็นโรคประจำถิ่นในวันที่ 1 ก.ค.นี้
GUNKUL ผนึก JMART และ SINGER จัดตั้งบ.ร่วมทุน JGS Synergy Power ขยายตลาดโซลาร์รูฟท็อปไซส์ครัวเรือนและธุรกิจขนาดเล็กถึงกลาง ให้เติบโตด้วยโซลูชั่นสินเชื่อภายใต้แนวคิด “Make Energy Affordable พลังงานสะอาด..ไซส์ไหนก็เป็นเจ้าของได้” ต่อยอดเมกะเทรนด์ Net-Zero Carbon ของประเทศในด้านความต้องการสินค้ากลุ่มพลังงานทดแทน พร้อมเตรียมส่งสินค้าอุปกรณ์ระบบไฟฟ้าเพิ่มเติมออกจำหน่ายต่อเนื่อง ในช่วงไตรมาส 2/2565 ตั้งเป้ายอดขายภายในสิ้นปีแตะ 100 ล้านบาท ตามกระแส Mega Trend ของโลก
SUPER ทำธุรกิจสัมปทาน ยังมีการเติบโตอย่างต่อเนื่องและมั่นคงในระยะยาว ด้วยสัญญาซื้อขายไฟฟ้าในไทยเฉลี่ย 19.42 ปี  และในเวียดนามเฉลี่ย 17.90 ปี ซึ่งในปีนี้ตั้งเป้ารายได้ไว้ 10,000-11,000 ล้านบาท คาดสิ้นปี COD โรงไฟฟ้าเพิ่มเป็น 1,718 เมกะวัตต์ จากโครงการที่มีอยู่ในมือ พร้อมโชว์พาร์ตเนอร์ ACEV บริษัทลงทุนในเครือของ AC ENERGY CORPORATION ซึ่งเป็นบริษัทลงทุนชั้นนำทางด้านธุรกิจพลังงานทดแทนที่ใหญ่ที่สุดในฟิลิปปินส์ เข้ามาถือหุ้นในสัดส่วน 49% ทำให้บริษัทได้เงินมาประมาณ 5,489 ล้านบาท ซึ่งอาจจะนำเงินที่ได้ไปซื้อกิจการ (M&amp;A) ในภูมิภาคอาเซียน และหากมีความจำเป็นต้องใช้เงินก็อาจจะมีการนำโรงไฟฟ้าขนาดประมาณ 50-100 เมกะวัตต์ ขายกองทุนรวมโครงสร้างพื้นฐานโรงไฟฟ้าซุปเปอร์เอนเนอร์ยี (SUPEREIF)
FPT โชว์นักลงทุนสถาบันการตอบรับอย่างท่วมท้น ด้วยยอดจองสูงถึง 2 เท่าจากยอดเสนอขายรวมทั้งสิ้น 4,000 ล้านบาท สะท้อนความเชื่อมั่นของนักลงทุนต่อศักยภาพของแพลตฟอร์มอสังหาริมทรัพย์ที่มีความแข็งแกร่ง และมีการกระจายความเสี่ยงในการดำเนินธุรกิจจากการบริหารสินทรัพย์หลากหลายประเภทที่มีลูกค้าหลายกลุ่ม คาดจะสร้างผลการดำเนินงานที่ดีและมีแนวโน้มการเติบโตอย่างต่อเนื่อง
HMPRO ปลุกกำลังซื้อเครื่องใช้ไฟฟ้ารับตลาดบ้านซัมเมอร์นี้ จัดใหญ่มหกรรม “HomePro ELECTRIC EXPO” สินค้าเรื่องบ้านและเครื่องใช้ไฟฟ้าลดสูงสุด 70% พร้อมจัดเต็มโปรโมชั่น BRAND SALE กับสินค้าแบรนด์ดัง ให้สิทธิพิเศษครบทุกแบรนด์ สมาชิกโฮมการ์ด, บัตรเครดิตโฮมโปร วีซ่า แพลทินัม รับคุ้มกว่าใคร เริ่มแล้วที่อิมแพ็ค เมืองทองธานี ฮอลล์ 9-10 ตั้งแต่วันที่ 11-20 มี.ค.นี้ รวม 10 วันเท่านั้น คาดน่าจะช่วยกระตุ้นกำลังซื้อหนุนยอดขายในไตรมาส 1 นี้ได้บ้าง
หุ้นไอพีโอน้องใหม่ “บีบีจีไอ” หรือ BBGI ผู้นำอุตสาหกรรมพลังงานเชื้อเพลิงชีวภาพและผู้สร้างสรรค์ธุรกิจผลิตภัณฑ์ชีวภาพมูลค่าสูงที่ส่งเสริมสุขภาพในประเทศไทย เตรียมเข้าเทรดในตลาด SET กลางเดือน มี.ค.นี้ คาดเป็นวันที่ 17 มี.ค.นี้ หลังเสนอขายหุ้นไอพีโอจำนวนไม่เกิน 433.20 ล้านหุ้น ในราคา 10.50 บาท/หุ้น ที่ผ่านมาผู้ถือหุ้นเดิม BCP และ KSL เข้ามาใช้สิทธิเป็นจำนวนมาก นอกจากนี้ยังจะจัดสรรหุ้นสามัญส่วนเกิน (Over-Allotment) จำนวนไม่เกิน 43.32 ล้านหุ้น เพื่อรองรับการใช้สิทธิจัดสรรหุ้นเกินกว่าจำนวนที่เสนอขาย
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.